OMUTIMA OKULEMERERWA. Eno y'embeera etuukawo ng’omutima tegukyasobola kutambuza musaayi nga bwe gubeera gwetaagibwa mu mubiri. Obumu ku bubonero bw'obuzibu buno: omuntu assa omukka ng’abaka mubake, okuwulira obukoowu ekiyitiridde, n’okuzimba amagulu. Akabonero akalala akatera okwogerwako ke k’okuwulira nga tolina busobozi kukola dduyiro. Ekirwadde kino kitera okuleeta okulumizibwa mu kifuba. Ekimu ku bireeta obuzibu buno kwe kukozesa ennyo omwenge. Waliwo n’endwadde endala nnyingi ez’enjawulo eziviirako okulemererwa kw’omutima. Okukebera omusaayi kye kiyinza okusinziirwako okulaba ekiviirako omutima okulemererewa era obujjanjabi obuweebwa omuntu businziira ku kiba kizuuliddwa. Abantu abali ku bujjanjabi bw'omutima babeera balina okuva ku ssigala, omwenge, okukola dduyiro n'ebirala ng’abasawo bwe balagira. Oluusi, omuntu asobola okuteekebwamu akuuma okusobola okuyamba ku mutima okutambuza obulungi omusaayi. Era mu ngeri endala singa obwetaavu bubeera bwa maanyi nnyo, omuntu asobola okuteekebwamu omutima omulala. Abantu bangi bafuna nnyo obuzibu buno obw’okulemererwa kw’omutima. Obujjanjabi bw’omutima bwa buseere era bangi abatasobola kufuna bujjanjabi buno bafa. Waliwo n’abafuna obulwadde buno naye obujjanjabi ne butabakolera era nabo ne bafa. Mu nsi ezikyakula abantu ebitundu bibiri ku buli kikumi balina obuzibu buno era nga ne bano abasinga babeera basussa emyaka nkaaga mu etaano. Kino kyeyongedde okuva ku bitundu mukaaga ku buli kikumi okutuuka ku bitundu kkumi ku buli kikumi buli mwaka. Akatyabaga kano kazingiramu n'obulwadde bwa Kookolo. E Bungereza abantu ebitundu bitaano ku buli kikumi abatwalibwa mu malwaliro balina obuzibu buno. Ekirala ekyakakasibwa ekiviirako omutima okulemererwa lwe luuyi olumu olw'omutima okulemererwa. Nga bwe kiri nti omutima gwawulwamu enjuyi bbiri okuli oluuyi olwa kkono n'olwa ddyo, enjuyi zino zombi zirina kukolera wamu okutambuza omusaayi. Singa oluuyi olumu lulemererwa olwo n'olulala terusobola kutambuza musaayi.